Toimintastrategia vuosille 2012 - 2016

Toimintastrategian luomista varten Suomen Vapaa-ajankalastajien Keskusjärjestön (SVK) toteutti keväällä 2011 jäsenkyselyn, jossa kartoitettiin jäsenten tyytyväisyyttä järjestönsä toimintaan ja toiminnan kehittämistarpeita. Samanaikaisesti jäsenkyselyn kanssa kartoitettiin kyselyllä SVK:n yhteistyökumppanien näkemyksiä toiminnastamme.

SVK:n vahvuuksia jäsenille ja yhteistyökumppaneille tehtyjen kyselyjen perusteella ovat vapaa-ajankalastuksen edistäminen, toiminta lasten ja nuorten parissa, kalastuskilpailut, valtakunnallisten, alueellisten ja paikallisten tapahtumien järjestäminen ja vapaa-ajankalastuksen monipuolinen asiantuntemus.

Samojen kyselyjen perusteella parannettavaa löytyy SVK:n kestävän kalastuksen edistämisessä ja ympäristöasioissa. Saadun palautteen mukaan järjestön julkikuva ja julkisuudessa esiintyminen kaipaavat parantamista. Haasteellisena pidettiin moninaisten vapaa-ajankalastusmuotojen yhdistämistä järjestön yhteiseen toimintaan. Jäsenet kaipasivat SVK:ltä enemmän kursseja ja koulutusta.

Jäsenkyselyn alustavia tuloksia ja järjestön tulevaisuusstrategiaa käsiteltiin toukokuussa 2011 SVK:n tulevaisuustyöpajassa, jossa pohdittiin erityisesti SVK:n roolia vapaa-ajankalastuksen edelläkävijänä. 

STRATEGIAN TAVOITE
Työpajan tulosten pohjalta SVK:n hallitus on valmistellut vuosille 2012 - 2016 toimintastrategian, jonka tavoitteena on korjata havaittuja puutteita ja vahvistaa SVK:n edellytyksiä olla suomalaisen vapaa-ajankalastuksen edelläkävijä.

SVK - VAPAA-AJANKALASTUKSEN EDELLÄKÄVIJÄ 

VAHVA ASIANTUNTIJA
•	luotettava tiedon tuottaja ja jakaja, joka tekee tiedosta helposti omaksuttavaa
•	uskottava ja kysytty asiantuntija sekä kalastusalalla että sen ulkopuolella
•	kiinnostava, luova ja ajantasainen 

-	Palkattu henkilökunta: yhdestä kahteen uutta työntekijää; toinen kentälle toinen toimistolle, kehitetään työnjakoa työntekijöiden välillä; erikoistuminen eri osa-alueille, työntekijät asiantuntijoina; työntekijöiden jatkuva kouluttaminen
-	Erikoistuneille harrastajille omia toimintakanavia järjestön sisälle: erityisesti internet ja extranet, jota kehitetään jäsenpalveluna; erikoistuneet seurat ja niiden välisen yhteistoiminnan kehittäminen; erikoisseurojen harrastajat asiantuntijoina 
-	Tutkijoiden ja järjestön yhteistyön kehittäminen: tutkijat vapaa-ajankalastuksen asiantuntijoina; erityisesti vastuullisen vapaa-ajankalastuksen kysymyksiä pohtiva, tutkijoista koostuva  SVK:n asiantuntijaraati 
-	Asiantuntemuksen tuotteistaminen: asiantuntija henkilönä/järjestönä/tuotettuna materiaalina eri tavoin käytettäväksi kalastuksen harrastajille ja yhteistyökumppaneille; kotisivut tiedon porttina, kirjastosta portaali netin tietosivustoille; tavoitteena on, että SVK:n kotisivujen kautta löytyy tavalla tai toisella maan kattavin tietous eri kalastusmenetelmistä ja niihin liittyvistä nikseistä
-	Markkinointi: SVK:n tunnettavuuden lisääminen ja omien viestintäkanavien kehittäminen, pääpaino internetissä ja sosiaalisessa mediassa (Facebook, YouTube, muut)
-	Asiantuntijuuden kehittämien erityisesti kestävän käytön ja vesiluonnon suojelun kysymyksissä

MODERNI JA MONIPUOLINEN VAPAA-AJANKALASTUKSEN TAITAJA
•	kaikkien vapaa-ajankalastuksen (myös kilpailut ja kalojen käsittely) taitojen, myös uusien kalastusmenetelmien hallinta
•	kaiken ikäisten vapaa-ajankalastajien huomioon ottaminen
•	vapaa-ajankalastuksen tunnetuksi tekijä
•	kalastustaitojen opettajien kouluttaja ja palvelujen (maksullisten, maksuttomien ja jäsenpalvelujen) tarjoaja
•	toiminnan sisältö, muodot ja toteuttaminen sekä toiminnasta tiedottaminen ajantasaisia

-	Palkattu henkilökunta: kehitetään työnjakoa työntekijöiden välillä, työntekijöiden jatkokouluttaminen; erikoistuminen eri osa-alueille, työntekijät kouluttajina ja palvelun tarjoajina; jäsenet, kalastuksen harrastajat ja yhteistyökumppanit asiakkaina; yhteistyö kalastusvälineteollisuuden ja kaupan kanssa 
-	Jäsenten koulutus kalastustaitojen opettajiksi (esim. perhokalastuskouluttajat); erikoisseurat ja harrastajat asiantuntijoina
-	Vapaa-ehtoiset kalakummit ja kalastuksen ohjaajat; koulutuksen ohella kehitetään palkitsemisjärjestelmää; tuotteet, asiantuntijuuden vahvistaminen, rahalliset korvaukset 
-	Markkinointi ks. asiantuntijuus 

KESTÄVÄN VAPAA-AJANKALASTUKSEN EDISTÄJÄ
•	vapaa-ajankalastuksen edelläkävijä
•	vastuullisen kestävän vapaa-ajankalastuksen edistäjä
•	uhanalaiset kalakannat huomioon ottava
•	monipuolisen ja monilajisen vapaa-ajankalastuksen edistäjä
•	kalastusmahdollisuuksien puolustaja
•	kansallinen ja kansainvälinen toimija

-	Vastuullisen vapaa-ajankalastuksen hanke 2011-2013; ohjelma ja materiaalit 
-	Opas uhanalaisten kalakantojen huomioon ottamisesta kalastuksessa 
-	Materiaalia särkikalojen ja muiden luontaisesti lisääntyvien kalojen kalastuksesta, käsittelystä ja ruoaksi valmistamisesta eri muodoissa (esitteet, lehti, internet)
-	Kalastuslain uudistaminen vastaamaan kestävän käytön vaatimuksia ja edistämään kalastusharrastusta
-	EU:n kalastuspolitiikkaan vaikuttaminen yhdessä Euroopan Vapaa-ajankalastajaliiton (EAA) kanssa; vapaa-ajankalastukselle vahva asema osana yhteisön kalastuspolitiikkaa; lohi- ja meritaimenkantojen suojelu

SVK:N JÄSENYYS - JÄRKEVÄ VALINTA

JÄSENYYDELLÄ ON ARVO
•	SVK edustaa vapaa-ajankalastajien arvoja ja tavoitteita
•	toiminta SVK:ssä antaa mahdollisuuden toteuttaa niitä
•	SVK:n jäsenyys on myös rahanarvoinen etu

-	SVK:n asiantuntijuus, kalastuksen taitojen ja tietojen hallinta ja kestävän kalastuksen edistäminen luovat arvomaailman ja toimintamahdollisuudet, joita kalastuksen harrastaja arvostaa
-	Jäsenedut antavat rahallisen perustelun liittymiselle; jäsenlehti edelleen tärkein henkilökohtainen jäsenetu; jäsenten extranet-palvelujen kehittäminen; SVK:n omien tuotteiden nettikauppa ja jäsenedut (etsitään lisää jäsenetuyhteistyökumppaneita, jotka antavat jäsenille alennuksia)
-	Jäsenpalvelujen kehittäminen internetissä, extranetissä, facebookissa, YouTubessa ja muussa sosiaalisessa mediassa, otetaan huomioon myös niissä toimivat erilaiset ryhmät.

JÄSENYYS ON HELPPO VALINTA  
•	jäseneksi on helppo liittyä
•	jäsenyyden voi valita tarpeen mukaan

-	Seurojen jäsenyyden markkinointi ja jäseneksi hakeminen suoraan netin kautta
-	Erikoistuneiden seurojen perustaminen erilaisia kalastajaryhmiä varten; nettiseurat; sosiaalisen median käyttäminen jäsenhankinnassa
-	Yhteisöjäsenyyden markkinointi yrityksille yms.
-	Henkilökohtaisen kannatusjäsenyyden muuttaminen houkuttelevammaksi SVK:n suorajäsenyydeksi

VAHVA OMAN TOIMINNAN RAHOITUS

JÄSENMAKSUISTA PERUSRAHOITUS
•	jäsenmaksut takaavat itsenäisen toiminnan

-	Jäsenmaksukertymää kasvatetaan lisäämällä jäsenmäärää, jäsenhankintaa tehostetaan
-	Jäsenmaksua korotetaan maltillisesti vastaamaan lisääntyviä jäsenpalveluja
 
LISÄRAHOITUS PALVELUISTA JA YHTEISTYÖSTÄ
•	uudet maksulliset palvelutuotteet 
•	maksullisten palvelujen markkinointi
•	yhteistyökumppaneiden osallistuminen hankkeiden rahoitukseen ja materiaalin tuotantoon
•	laajennetaan ja monipuolistetaan verkkokaupan tuotevalikoimaa

-	Lisätään korkeatasoisten maksullisten palvelujen määrää järjestön jäsenille sekä ulkopuolisille kalastuksen harrastajille
-	Yhteistyökumppaneille tarjotaan näkyvyyttä ja myönteistä julkisuutta hankkeissa ja järjestön muissa tuotteissa
-	Lisätään tuotteiden markkinointia, myös jäsenrekisteri, mainospaikat yms.
 
KALASTUKSENHOITOMAKSUVARAT VAPAA-AJANKALASTAJIEN NEUVONTAAN
•	kalastuksenhoitomaksuvarojen jakosuhde vastaamaan kalastuksen neuvonnan tarvetta

-	Kalastuslain uudistamisen yhteydessä toteutetaan mm. vapaa-ajankalatalouden kehittämisohjelmassa ja neuvontajärjestöjen arvioinnissa todettu tarve tarkistaa järjestöjen (SVK ja KKL) toiminta-avustusten jakosuhteita

TOIMENPITEET 2012–2016
VAPAA-AJANKALASTUKSEN EDELLÄKÄVIJÄ
¤ Vastuullinen vapaa-ajankalastaja
- esitteiden, nettimateriaalien ja videoiden tuottaminen 2012-2013
- vastuullisen vapaa-ajankalastuksen seminaari syksy 2013
- vastuullisen vapaa-ajankalastuksen ohje 2013
 
¤ Vahva asiantuntija ja kestävän kalastuksen edelläkävijä
- perustetaan tutkijoista koostuva vapaa-ajankalastuksen asiantuntijaraati 2013 
- joka (toinen) vuosi valtakunnallinen seminaari ajankohtaisesta aiheesta (kalaston hoito, kalastusmenetelmät, lasten ja nuorten kalastusharrastuksen edistäminen, kilpailut); alustajia myös muista eurooppalaisista järjestöistä; ensimmäinen seminaari 2014
- korkeatasoiset kalastusmenetelmien koulutustapahtumat, kaksi tapahtumaa vuodessa; koulutusta myös omille työntekijöille ja järjestön muille kouluttajille; ensimmäiset kurssit 2013 
- erikoistuneiden kalastajien toimintaryhmien perustaminen; seurat ja internet 2012-2016
- tietoa kalastuksesta ja kalastusmenetelmistä kotisivuilla lisätään keräämällä linkkejä asiantuntevista kalastusmenetelmien videoista ja keräämällä extranettiin laadukkaita kalastusjuttuja 2012-2014
- seurojen kalakummien ja vapaaehtoisten kalastuksenohjaajien palkitsemista varten laaditaan suunnitelma 2013 ja sen toteuttaminen alkaa vuonna 2014 

SVK:N JÄSENYYS – JÄRKEVÄ VALINTA
¤ Jäsenyydellä on arvo
- SVK:n jäsenenä vaikutat paremman kalastuksen puolesta; SVK toteuttaa vastuullista vapaa-ajankalastusta; ”paremman kalastuksen puolesta” –kampanja osana jäsenyyden markkinointia; 2014 
- jäsenlehteä kehitetään ykkösjäsenpalveluna; lehden julkaiseminen aikakausilehtiformaatissa aloitetaan 2014; ennen muutosta näytelehti vuonna 2013 
- jäsenpalveluja netissä laajennetaan; extranetin palvelujen tarjontaa laajennetaan 2013 nettikauppa 2012

¤ Jäsenyys on helppo valita, jäsenhankintakampanja 2013-16
- jäsenhankintaan tarkoitetun materiaalin täydentäminen ja kampanjasuunnitelma 2012
- jäseneksi hakeminen seuroihin suoraan netin kautta 2013
- erikoisseurat erikoistuneita kalastajia varten nettiin 2013
- yhteisöjäsenyyden markkinointi ja yhteisön jäsenetujen kehittäminen  2014
- henkilökohtaisen kannatusjäsenyyden muuttaminen suorajäsenyydeksi 2013

VAHVA OMAN TOIMINNAN RAHOITUS 
¤ Jäsenmaksuista perusrahoitus
- jäsenmaksua korotetaan kahdella eurolla vuonna 2014; perusteena yleinen kustannustason nousu sekä jäsenlehden ulkoasun muutos ja sivumäärän lisäys
- uusi ilme edistää seurojen jäsenhankintaa ja lisää lehden ilmoitustuloja
- suorajäsenyyden lisäämisellä lisätuloja 2013-

¤ Lisärahoitus palveluista ja yhteistyöstä
- yhteistyökumppaneille näkyvyyttä hankkeissa ja järjestön nettisivuilla ja muissa tuotteissa 2012-
- korkeatasoiset maksulliset koulutustapahtumat 2013-

¤ Kalastuksenhoitomaksuvarat vapaa-ajankalastajien neuvontaan
- toteutetaan osana kalastuslain uudistamista kalatalouden edistämisvarojen käytön tarkistaminen; muutetaan nykyistä jakosuhdetta (kalastuksen harrastajien/vesialueen omistajien neuvonta) vapaa-ajankalastajien eduksi 2012-2016